ดิซซิเดีย: ไฟนอลแฟนตาซี

ดิซซิเดีย: ไฟนอลแฟนตาซี ()  เป็นเกมแอ็คชันกึ่งต่อสู้ของเพลย์สเตชันพอร์เทเบิลจากประเทศญี่ปุ่น ผลิตโดยสแควร์เอนิกซ์ เกมนี้มีตัวละครเอกและตัวละครร้ายจากเกมชุดไฟนอลแฟนตาซีทั้ง 10 ภาค (รวมตัวพิเศษอีก 2 ตัว) และยังออกจำหน่ายในวันครบรอบ 21 ปีของเกมชุดไฟนอลแฟนตาซี

 รูปแบบการเล่น 
ดิซซิเดีย: ไฟนอลแฟนตาซี เป็นเกมแอ็คชันกึ่งต่อสู้แบบตัวต่อตัว ผู้เล่นจะเล่นในสภาพแวดล้อมสามมิติและควบคุมได้ทุกทิศทาง ในการต่อสู้เป้าหมายของผู้เล่นคือลดค่าพลังชีวิต (HP) ของฝ่ายตรงข้ามให้เป็น 0 ตัวละครทุกตัวจะมีท่าโจมตีสองแบบ คือ "ท่าโจมตีเบรฟ" ซึ่งเมื่อโจมตีสำเร็จจะเป็นการขโมยค่าความกล้าหาญ หรือค่าเบรฟ (BP) ของศัตรูมาเพิ่มให้ตนเอง ท่าโจมตีที่สองคือ "ท่าโจมตีลด HP" เมื่อใช้ท่านี้สำเร็จจะสามารถลด HP ของฝ่ายตรงข้ามได้ แต่ค่าเบรฟของผู้ที่โจมตีกลายเป็น 0 และใช้เวลาสักพักเพื่อให้ค่าดังกล่าวเพิ่มกลับมาดังเดิม

ถ้าผู้เล่นถูกโจมตีเบรฟและทำให้เบรฟกลายเป็น 0 ผู้เล่นฝ่ายนั้นจะเกิดสภาวะ "เบรก" คือสภาวะที่ตัวละครจะไม่สามารถโจมตีลด HP ฝ่ายตรงข้ามได้ (ความเสียหายกลายเป็น 0) ซึ่งวิธีแก้สภาวะดังกล่าวคือต้องใช้ท่าโจมตีลด HP หรือคอยให้เบรฟฟื้นฟูจนเต็ม อนึ่ง เบรกจะเกิดได้ฝ่ายเดียวเท่านั้น ไม่สามารถเกิดพร้อมกันได้ นอกจากจะใช้มนต์อสูร ที่ทำให้อีกฝ่านอยู่ในสภาวะ "เบรก" ก็จะทำให้อีกฝ่ายเบรกพร้อมกับเราไปด้วย

นอกจากนี้ ในเกมยังมีค่า เบรฟพิเศษของฉากต่อสู้ ซึ่งจะเพิ่มขึ้นเรื่อย ๆ ด้วยวิธีต่าง ๆ ผู้เล่นฝั่งที่ทำให้อีกฝ่ายติดสถานะเบรก จะได้รับค่าเบรฟพิเศษของฉากต่อสู้ไปเพิ่มให้กับค่าเบรฟของตนเอง และ ค่าเบรฟพิเศษของฉากต่อสู้จะกลายเป็น 0

ในระหว่างการต่อสู้ผู้เล่นสามารถรวบรวมค่าพลังพิเศษ หรือ "EX ฟอร์ซ" เมื่อเก็บสะสมครบ ผู้เล่นสามารถเปลี่ยนร่างเป็น "EX โหมด" ซึ่งจะเพิ่มค่าพลังให้กับผู้เล่น และความสามารถต่าง ๆ แล้วแต่ตัวละคร และเมื่อโจมตี HP สำเร็จผู้เล่นมีโอกาสโจมตีด้วยท่าไม้ตายเฉพาะตัว (EX Burst) ซึ่งกดและใช้งานไม่เหมือนกัน เมื่อใช้ท่าสำเร็จเกจจะลดลงจนหมด

นอกจากนั้นผู้เล่นสามารถใช้อสูรอัญเชิญได้ซึ่งสามารถหาเก็บได้ตามเนื้อเรื่อง ซึ่งจะมีผลระหว่างการต่อสู้ ซึ่งอสูรอัญเชิญก็จะนำมาจากเกมไฟนอลแฟนตาซีภาคเก่า ๆ ทั้งหมด เช่น โจโคโบะ, โมกลี, สี่จตุรมาร, อโทโมส, กิลกาเมช, โอเมก้า เป็นต้น

นอกการต่อสู้ ผู้เล่นสามารถสะสมค่าประสบการณ์และเก็บเลเวลเพื่อเพิ่มท่าโจมตีและทักษะมากขึ้นเหมือนกับเกมเล่นตามบทละคน และยังสามารถติดตั้งอาวุธ, ซื้ออุปกรณ์ได้ ผู้เล่นยังมีค่าพิเศษที่เรียกว่า PP ไว้ซื้อส่วนเสริมต่าง ๆ ให้กับเกม เช่น ตัวละคร, ดนตรี, ฉากใหม่, ชุดพิเศษของแต่ละตัวละคร

 ตัวละคร 
 ฝ่ายคอสมอส (ตัวเอก) 
นักรบแห่งแสง (ウォーリア オブ ライト, Warrior of Light): จากเกมไฟนอลแฟนตาซี I
ฟริโอนีล (フリオニール, Frioniel): จากเกมไฟนอลแฟนตาซี II
อัศวินหัวหอม (オニオンナイト, Onion Knight): จากเกมไฟนอลแฟนตาซี III
เซซิล ฮาร์วีย์ (セシル・ハーヴィ, Cecil Harvey): จากเกมไฟนอลแฟนตาซี IV
บัทซ์ คลาวเซอร์ (バッツ・クラウザー, Butz Klauser): จากเกมไฟนอลแฟนตาซี V
ทีน่า แบรนฟอร์ด (ティナ・ブランフォード, Terra Branford): จากเกมไฟนอลแฟนตาซี VI
คลาวด์ สไตรฟ์ (クラウド・ストライフ, Cloud Strife): จากเกมไฟนอลแฟนตาซี VII
สคอวล์ เลออนฮาร์ท (スコール・レオンハート, Squall Leonhart): จากเกมไฟนอลแฟนตาซี VIII
ซีดาน ไทรบอล (ジタン・トライバル, Zidane Tribal): จากเกมไฟนอลแฟนตาซี IX
ทีดัส (ティーダ, Tidus): จากเกมไฟนอลแฟนตาซี X
ชานทอทโตะ (シャントット, Shantotto): จากเกมไฟนอลแฟนตาซี XI
คอสมอส (コスモス, Cosmos)

 ฝ่ายคาออส (ผู้ร้าย) 
การ์แลนด์ (ガーランド, Garland): จากเกมไฟนอลแฟนตาซี I
จักรพรรดิ (皇帝, The Emperor): จากเกมไฟนอลแฟนตาซี II
เมฆาแห่งความมืด (暗闇の雲, Cloud of Darkness): จากเกมไฟนอลแฟนตาซี III
กอลเบซ่า (ゴルベーザ, Golbez): จากเกมไฟนอลแฟนตาซี IV
เอ็กซ์เดธ (エクスデス, Exdeath): จากเกมไฟนอลแฟนตาซี V
เคฟก้า พาลาซโซ่ (ケフカ・パラッツォ, Cefca Palazzo): จากเกมไฟนอลแฟนตาซี VI
เซฟิรอธ (セフィロス, Sephiroth): จากเกมไฟนอลแฟนตาซี VII
อัลติเมเซีย (アルティミシア, Ultimecia): จากเกมไฟนอลแฟนตาซี VIII
คุจา (クジャ, Kuja): จากเกมไฟนอลแฟนตาซี IX
เจ็คท์ (ジェクト, Jecht): จากเกมไฟนอลแฟนตาซี X
จัดจ์กาบรานธ์ (ジャッジ・ガブラス, Judge Gabranth): จากเกมไฟนอลแฟนตาซี XII
คาออส (カオス, Chaos)

 อื่น ๆ 
 ซิดแห่งลูเฟเนีย (ผู้บรรยาย) (シド（ナレーション）, Cid of the Lufaine): จากเกมไฟนอลแฟนตาซี I

 อ้างอิง 

 แหล่งข้อมูลอื่น 
 Official North American website
 Official Japanese website
 Official UK website
 Official "Universal Tuning" website
 Dissidia: Final Fantasy at the Final Fantasy Wiki (Wikia)

หมวดหมู่:วิดีโอเกมข้ามฝั่ง
หมวดหมู่:ไฟนอลแฟนตาซี
หมวดหมู่:เกมสำหรับเพลย์สเตชันแบบพกพา
หมวดหมู่:วิดีโอเกมที่มีตัวละครเอกหญิง